ԵՐԵՎԱՆ, 19 ՕԳՈՍՏՈՍԻ, ԱՐՄԵՆՊՐԵՍ: Հայաստանի Հանրապետության կրթության եւ գիտության նախարարությունում այսօր համագործակցության երկու համաձայնագրեր կնքվեցին' մի կողմից' ԿԳՆ եւ «Dasaran.am», մյուս կողմից' «Dasaran.am» եւ «ՎիվաՍել-ՄՏՍ»-ի միջեւ: ՀՀ ԿԳ նախարար Արմեն Աշոտյանի խոսքով' այս եռակողմ համագործակցության արդյունքում կկարողանան կյանքի կոչել այն նախագիծը, որը թույլ կտա հանրակրթության ոլորտում ապահովել գերակա մի շարք ուղղություններում նոր հնարավորություններ: